OpenLLM-France/wikimedia huggingface dataset:
# Hadear

Hadearra Lurraren historiako lehen eona edo garai geologikoa da. Lurra sortu edo eratu zenean hasten da, duela 4567 milioi urte eta 567 milioi urte irauten du, hau da, duela 4000 milioi urte arte. Hadearra amaitzean, Arkearra hasi zen.

## Ezaugarri nagusiak

Garai hauetan, seguruenik, Eguzki sistema sortzen ari zen, eta Lur planeta ere bai. Lur planeta kiskalitako suzko bola bat zela uste da, oso ezegonkorra, Hadearrean zehar Lur planeta hozten hasi zen, lurzoru solido bat eratu zitzaion arte. Hasieran eratu zen lurzoru honek aldaketa handiak jasan zituen, sumendien erupzio bortitzen ondorioz. Eon honetan zehar, Lur planetak eta Eguzki sistemako beste hainbat astroek, Ilargiak adibidez, hainbat asteroide eta beste motatako astroen talka bortitzak jaso zituzten, duela 3800-4000 milioi urte.

## Harri Hadearrak

XX. mendearen amaieran hainbat zientzialariek harri Hadearrak aurkitu zituzten Groenlandian, Kanadako iparraldean eta Australian. Bertan aurkitu dira, besteak beste, ezagutzen diren mineralik zaharrenak, Zirkoniozko kristalak. Mineral hauetatik zaharrenek 4400 milioi urte dituzte, Lurraren sorreratik hurbilen datatu direnak dira.

## Ilargiaren sorrera

Gaur egun dagoen hipotesi hedatuenak dio Lurra-Ilargia sistema inpaktu erraldoi baten ondorioz sortu zela. Duela 4.527 ± 10 milioi urte Marteren tamaina zuen gorputz batek (Tea izenekoak) proto-Lurra sortu berriarekin talka egin zuen, materiala orbitara bidaliz eta hortik Ilargia sortuz. Inpaktu bortitz honek baporizarutiko arroka kopuru izugarria utzi zuen garai hartako atmosfera finean. CO$_2$-ko atmosfera honetan ura ere izango zen eta planeta hoztu ahala prezipitatu eta lehenengo ozeanoak sortzen hasi ziren.

## Azpibanaketak

Aztarna geologiko gutxi gelditzen denez Nazioarteko Estratigrafia Batzordeak ez du Hadearraren azpibanaketarik egin. Dena dela Ilargiaren fase geologikoak erabili izan dira Hadearra hainbat fasetan banatzeko.

## Erreferentziak

* ↑ Evidence from detrital zircons for the existence of continental crust and oceans on the Earth 4.4[thinspGyr ago : Abstract : Nature. ] 2007-03-08 (Noiz kontsultatua: 2018-10-31).
* ↑ (Ingelesez) Kleine, Thorsten; Palme, Herbert; Mezger, Klaus; Halliday, Alex N.. (2005-12-09). «Hf-W Chronometry of Lunar Metals and the Age and Early Differentiation of the Moon» Science 310 (5754): 1671–1674. doi:10.1126/science.1118842. ISSN 0036-8075. PMID 16308422. (Noiz kontsultatua: 2018-10-31).
* ↑ IngentaConnect Origin of water in the terrestrial planets. 2007-10-01 (Noiz kontsultatua: 2018-10-31).

## Ikus, gainera

* Garai geologiko

## Kanpo estekak

* Datuak: Q104460
* Multimedia: Hadean / Q104460
# Podocarpus Parke Nazionala

Podocarpus Parke Nazionala (PNP) Loja eta Zamora Chinchipe probintzietan dago, Ekuadorreko ekialdean. 1982ko abenduaren 15ean ezarri zen. Parkea dibertsitate handiko eremua da eta endemismo handiko eremua, sistema biologiko desberdinen artean baitago.
146.280 hektarea edo 1.468,8 km² inguru ditu. Andeetako Ekialdeko Mendikatearen bi estribazioetan, Nangaritza, Numbala eta Loyola ibaien arroetaraino. Parkearen % 85 inguru Zamora Chinchipe probintzian dago eta % 15 inguru Loja probintzian.
Parke nazionala herrialdeko romerillo basorik handiena babesteko sortu zen, Podocarpus generoko hiru espeziez osatua, Ekuadorreko bertako konifera bakarra.
Parke barruan ingurune biologiko paregabea garatu da, batez ere inguruko hegazti-bizitza berezia irudikatzen duena. Podocarpus Parke Nazionalean 100 aintzira baino gehiagoko multzoa dago, ezagunenetako bat Lagunas del Compadre da. Urjauziak, arroilak eta ugaztun eta landare mota desberdinak ere badaude.
Parkera sartzeko bi gune biogeografikoei dagozkien sarrera nagusiak daude, bata Cajanuma sektorean dago goiko zona biogeografikoan. Bestea Bombuscaro Sektorean dago, beheko zona biogeografikoan Bombuscaro ibaiari dagokiona. Gainera, bi sarbide alternatibo daude Zamora Chinchipe probintziako goi-eremu biogeografikoan, bat Romerillos sektorean dago, Jamboé ibaiari dagokiona eta beste ezezagunagoa Toledo muinoan sartzen Yangana-Valladolid errepidetik, Cajanuma ezagunena izanik.

## Kanpo estekak

* Datuak: Q2648069
* Multimedia: Podocarpus National Park / Q2648069
# Podocnemididae

Podocnemididae dortoka familia bat da, Pleurodiraren barruan sailkatua.

## Generoak

* Erymnochelys Baur, 1888
* Peltocephalus Duméril & Bibron, 1835
* Podocnemis Wagler, 1830

## Kanpo estekak

* Datuak: Q133885
* Multimedia: Podocnemididae / Q133885
* Espezieak: Podocnemididae
# Podocampa

Podocampa Campodeidae familiako generoetako bat da. Rhabdura taldeko hexapodoak dira.

## Ikus, gainera

* Diplura
* Datuak: Q10635097
* Espezieak: Podocampa
# Podocnemis

Podocnemis Podocnemididae familiaren barruko dortoka genero bat da. Hego Amerikan bizi dira.

## Espezieak

* Podocnemis erythrocephala (Spix, 1824)
* Podocnemis expansa (Schweigger, 1812)
* Podocnemis lewyana Duméril, 1852
* Podocnemis sextuberculata Cornalia, 1849
* Podocnemis unifilis Troschel, 1848
* Podocnemis vogli Müller, 1935

## Kanpo estekak

* Datuak: Q969512
* Multimedia: Podocnemis / Q969512
* Espezieak: Podocnemis
# Gilberto Aristízabal

Gilberto Aristízabal Murcia, 1940ko irailaren 8an jaio eta 2016ko ekainaren 2an hil zen, Kolonbiako futbol epaile izan zen. 1970ean hasi zen, nazioarteko arbitroa izan zen 1973tik 1983ra.

## Karrera

Ondorengo lehiaketa nagusietan aritu zen :
* 1982ko FIFA Munduko Txapelketa (partida 1)
* 1983ko Amerikako Kopa (partida 1)

## Erreferentziak

* ↑ Gilberto Murcia, international football referee. .
* ↑ Gilberto Aristizabal football referee stats - WorldReferee.com. .

## Kanpo estekak

* Datuak: Q586014
# Gilberto Carlos Nascimento

Gilberto Carlos Nascimento (1966ko ekainaren 14a - ), Betinho ezizenaz ezaguna, Brasilgo futbolari ohi eta entrenatzailea da.

## Selekzio nazionala

Brasilgo selekzioarekin :
| Urtea | Partida | Gol |
| 1988 | 1 | 0 |
| Guztira | 1 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q888001
# Grandview (Illinois)

Grandview Illinoiseko herri bat da. Sangamon konderrian kokatua dago. 2010ean 1.441 biztanle zituen, 0,87 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q941019
# Grandview (Iowa)

Grandview Iowako hiri bat da. Louisa konderrian kokatua dago. 2010ean 556 biztanle zituen, 0,59 kilometro koadrotan banatuta.

## Ikus, gainera

* Louisa konderria

## Kanpo estekak

* Datuak: Q998757
* Multimedia: Grandview, Iowa / Q998757
# Grandview (Indiana)

Grandview Indianako herri bat da. Spencer konderrian kokatua dago. 2010ean 749 biztanle zituen, 2,48 kilometro koadrotan banatuta.

## Ikus, gainera

* Spencer konderria

## Kanpo estekak

* Datuak: Q3287719
* Multimedia: Grandview, Indiana / Q3287719
# Grandview Heights (Ohio)

Grandview Heights Ohioko hiri bat da. Franklin konderrian kokatua dago. 2010ean 6.536 biztanle zituen, 3,45 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q2122847
* Multimedia: Grandview Heights, Ohio / Q2122847
# Grandview Plaza (Kansas)

Grandview Plaza Kansasko hiri bat da. Geary konderrian kokatua dago. 2010ean 1.560 biztanle zituen, 2,18 kilometro koadrotan banatuta.

## Ikus, gainera

* Geary konderria

## Kanpo estekak

* Datuak: Q2385975
* Multimedia: Grandview Plaza, Kansas / Q2385975
# Grandview (Missouri)

Grandview Missourieko hiri bat da. Jackson konderrian kokatua dago. 2010ean 24.475 biztanle zituen, 38,14 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q960005
* Multimedia: Grandview, Missouri / Q960005
# Grandview (Texas)

Grandview Texasko hiri bat da. Johnson konderrian kokatua dago. 2010ean 1.561 biztanle zituen, 4,69 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q981794
* Multimedia: Grandview, Texas / Q981794
# Grandview (Washington)

Grandview Ameriketako Estatu Batuetako hiri bat da. Yakima konderrian kokatuta dago, Washington estatuan. 10.907 biztanle ditu, 16,958937 kilometro koadroko azaleran banatuta.

## Ikus, gainera

* Yakima konderria

## Kanpo estekak

* Datuak: Q1074513
* Multimedia: Grandview, Washington / Q1074513
# Grandview (Wisconsin)

Grandview Ameriketako Estatu Batuetako herri bat da. Bayfield konderrian dago, Wisconsin estatuan. 508 biztanle ditu, 277,5 kilometro koadroko azaleran banatuta.

## Ikus, gainera

* Horry konderria

## Kanpo estekak

* Datuak: Q2218160
# Putreaizko Punta

Putreaizko Punta Aralar mendilerroan dagoen mendi bat da, Pardarri menditik gertu, mendi honengandik lepotxo batekin bananduta.

## Irispideak
### Amezketatik

San Bartolomeko parrokiatik, Barazeagako mendirantz joan behar da, handik, Arritzagako labarretik igotzen den bidezidorra hartzeko. Pardelutseko iturrira heldu ondoren, igotzen jarraitu behar da, Perileku edo Igaratzako larreetara iristeko. Handik iparmendebaldera, eta Olamuño igaro ondoren korridore bat hartu behar da, ekialdetik, tontorrera iristen dena.

### Larraitzetik

Larraitzeko zelaietatik, Txindokiranzko ohiko bidea hartzen da, Zirigarateko pasabidera iritsi arte. Hemendik, Alotzarantz jarraitu behar da, Irazustako lepora iritsi arte. Hemen, bidezidorrak, Errenagako babeslekuetaranzko jeitsiera hasten du. Hemendik jarraitu behar da, Lizasoko lepoa atzean utzi ondoren, Ganboa eta Pardarri mendiek osatutakoa, igoeraren azken aldapak hasi behar dira, mendiaren mendebaldetik, lenar eta harkaitzen artean, igoera errez eta polit batean.

## Kanpo estekak

* Datuak: Q12266360
# Putra Perliskoa

Tuanku Syed Harun Putra ibni Almarhum Syed Hassan Jamalullail (Arau, Perlis, 1920ko azaroaren 25a - Kuala Lumpur, 2000ko apirilaren 16a) Perlisko 6. raja eta Malaysiako 3. erregea (Yang di-Pertuan Agong) izan zen. 1945eko abenduaren 4an Perlisko raja bezala Hamzahren oinordeko Britainiarrek izendatu zuten. 1960an Malaysiako errege aukeratu zuten bost urteko aldi baterako. Bere agintaldian Singapur Malaysiako Federaziotik independizatu zen. Sirajuddin bere semea Perlisko raja bezala bere ondorengoa da 2000tik.

## Kanpo estekak

* Datuak: Q4200614
* Multimedia: Tuanku Syed Harun Putra of Perlis / Q4200614
# Putrako meskita

Putrako meskita (malaysieraz: Masjid Putra) Putrajayako meskita nagusia da. Meskita 1997an hasi eta bi urte geroago osatu zen.
Putra plazan dago eta gizakiak egindako Putrajaya lakuaren ondoan dago.
Putra meskita horia granito arrosaz eraiki zen, eta hiru arlo funtzional nagusi ditu: otoitz-aretoa, Sahn edo patioa, ikasteko instalazioak eta funtzio-aretoak. Meskitak 15.000 fidel har ditzake aldi berean.

## Erreferentziak

* ↑ «Putra Mosque» Tourism Malaysia.

## Kanpo estekak

* Datuak: Q2344561
* Multimedia: Putra Mosque / Q2344561
# Putre (Txile)

Putre Txileko iparraldeko komuna eta herri bat da, Arica eta Parinacota eskualdeko Parinacota probintzian kokatuta. 2002ko erroldan, 1.977 biztanle zituen.

## Kanpo estekak

* (Gaztelaniaz) Putreko udalaren webgunea.
* Datuak: Q51605
* Multimedia: Putre / Q51605
# Putrajaya

Putrajaya (jawiz: ڤوتراجاي; txinera tradizionalez: 布城; tamileraz: புத்ராஜெயா), ofizialki Putrajayako Lurralde Federala (malaysieraz: Wilayah Persekutuan Putrajaya) hiri planifikatu eta Malaysiako eremu administratiboa da. Mahathir Mohamadek hala iradokia, 1999an gobernua Kuala Lumpurretik joan zen bertara, hala ere, Kuala Lumpur oraindik hiriburua eta erregearen egoitza da. 2017an 90.000 biztanle zituen. Britainiar agintaldian Prang Besar izena zuen.

## Galeria

* Perdana Putra
* Putrajayako meskita
* Finantza ministerioa
* Seri Wawasan zubia

## Kanpo estekak

* (Ingelesez) Webgune ofiziala
* Datuak: Q182378
* Multimedia: Putrajaya / Q182378
# Putreen estela

Putreen estela Mesopotamiako Aro Dinastiko Zaharreko monumentu bat da. K.a. 2450 aldean egin zen, Lagasheko errege Eannatumek Ummaren aurka lortutako garaipenaren oroitzapena egiteko. Egun Parisko Louvre museoan dago.

## Historia

Kisheko errege Meslimen epaiaren bidez konpondu zen Lagash eta Ummaren arteko lehen gatazka. Handik urte batzuetara, Ummako errege Akurgalek, tenplu eta kanalen eraikuntzan nabarmendu zenak, gerra berrabiarazi zuen. Orduan, estelak dioenaren arabera, Lagasheko erregearen seme Eannatumek Ummako erregea garaitu zuen. Horren ondorioz, Lagash Sumerko hiri nagusi bilakatu zen.
Kontserbatu diren txataletan Lagasheko soldaduak ilaran desfilatzen ageri dira; lurra hilotzez josirik dago, eta haien inguruan zakurrak eta putreak daude.

## Erreferentziak

* 1 2 Stèle des vautours. louvre.fr (Noiz kontsultatua: 2018-6-7).

## Kanpo estekak

* Datuak: Q1088425
* Multimedia: Stele of the Vultures / Q1088425
# Puttarri

Puttarri Aralar mendilerroan dagoen mendi bat da, 1299 metroko garaiera duena. Mendi hau, Aralarreko mendirik garrantzitsuenetako bat bezala hartzen da. Beti egon da hortxe artzainen elezaharretan Mari euskal jainkosaren bizilekuetako bat bezala. Burundatik edo Arakildik begiratzen denean, pagadiak estalitako mendi honek ez du erakarpen handirik sortzen mendizaleen artean. Baina Puttarri hortxe dago, beste mendi batzuetatik banandua, Lizarrustitik Kalelantegi lepora igotzen den bidea zaintzen.

## Irispideak

Lizarrustitik, Elkorriko bihurgunetik abiatuta, beherago, Etxarriranzko norantzan, Kalelantegira daroan bide on bat abiatzen da, tontorraren azpian dagoen lepoa, hemendik laster iristen dena, bere kareharrizko piramidera igoz. Kalelantegitik dagoen igoeretako batean, marka horiekin adierazitako bidezidorrak, kobazulo bitxi bat zeharkatzen du. Beste aukera bat, oraingoan, Lizarrustiko mendatetik, Kalelantegira igotzen da Iraioko Zelaitik, Alleko mendia inguratuz. Hau da Lizarrusti eta Lekunberri arteko G. R.a igarotzeko hautatutako aukera
Tontorrera Lakuntzatik ere iris daiteke, Algorriko pasabidetik mendilerrora igotzen diren geroz eta galduago dauden bideetatik. Azken aukera Guardetxetik igotzea da, Intzazelaiko lautadetatik eta Mandarrateko lepotik Errenagara doan bidetik, nondik mendebalderantz jarraitu behar den lehenik Kalelantegi lepora eta ondoren Putxerriren tontorrera iristeko.

## Erreferentziak

* ↑ Toponimo hau hobesten du Euskaltzaindiak; Putxerri izenez ere ezaguna.

## Kanpo estekak

* euskal-herria.org webgunean
* Datuak: Q12266361
* Multimedia: Puttarri / Q12266361
# Putte

Putte (nederlanderaz ahoskatua: ˈpʏtə; ) Belgikako iparraldean dagoen hiria da, Flandriako Anberesko probintzian dagoena. Udalerriaren barruan herri hauek daude: Putte bera, Beerzel, Grasheide eta Peulis. 2015eko urtarrilaren 1ean 16.726 biztanle zituen.
Beerzelberg (51,60 m), Anberesko probintziako punturik altuena, Beerzelen dago.

## Kanpo estekak

* (Nederlanderaz) Webgune ofiziala
* Datuak: Q929397
* Multimedia: Putte (municipality in Belgium) / Q929397
# Poloniako Erresuma (1025-1385)

    Artikulu hau XI. mendeko estatuari buruzkoa da; beste esanahietarako, ikus «Poloniako Erresuma».
Poloniako Erresuma (polonieraz: Królestwo Polskie) poloniar estatua izan zen, 1025ean hasi zena, Bolesław I.aren koroatzearekin, eta 1385ean amaitu, Lituaniako Dukerri Handiarekin batu zenean.

## Historia

X. mendearen erdialdean, zenbait tribu elkartu ziren Piast dinastiaren agintepean. Baltikoko lur behereetako eslaviar gehienak bildu eta Germaniako Inperioaren zabalkundeari aurre egiteko ahaleginak egin zituzten. XIII. mendearen erdialdetik aurrera, mongolen erasoek eragin zuten presioa, eta Ordena Teutonikoaren mehatxuak Poloniako Erresuma finkatzea eragin zuten.
1320an, Ladislao I.aren garaian, bateratu zen herria, Aita Santuaren eta germaniar jatorriko burgesiaren laguntzari esker. Haren ondorengoak, Kasimiro III.a Handiak (1333-1370), sendotu zuen erresuma, eta eragin zuen poloniar estatu baten antolatzea. Mendebaldekoen estiloko berrikuntza asko jarri zituen abian, horien artean hirien garapena, eta eskulangintza eta merkataritza bultzatuko zituen burgesiaren indartzea; horrezaz gainera, Krakovian zentralizaturiko gorte bat ere antolatu zuen. Hiri hori, bestalde, Poloniako lehen unibertsitatearen egoitza izan zen 1364tik aurrera.
Kasimiro hil zenean, erreinuko nobleek haren iloba, Luis Anjoukoa, Hungariako erregea (1370-1382), bultzatu zuten erregetzera. Luis erregeak, babes horren truke, Kaschawko Pribilejioaren bidez, abantaila garrantzitsuak eman behar izan zizkien nobleei; hori, berez, aginpide zentral indartsu bati uko egitea zen eta, era berean, aristokrazia feudalaren independentzia onartzea. 1385ean, Jogaila Lituaniako dukea Luis Anjoukoaren alaba Eduvigisekin ezkondu zen. Horren ondorioz, Polonia eta Lituaniaren arteko dinastia batasuna ezarri zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/9/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q577867
* Multimedia: Maps of the Kingdom of Poland (Piasts) / Q577867
# Polonia Txikiko voivoderria

Polonia Txikiko voivoderria (polonieraz: Województwo małopolskie) Poloniako hegoaldean dagoen voivoderria da. 1999an eratu zen, gobernuak egindako eskualde berantolakuntzaren ondorioz. 15.182,87 km²ko azalera du eta 2010ean 3.310.094 biztanle zituen. Hiriburua Krakovia da.

## Geografia fisikoa

Polonia Txikia (Małopolska) Poloniako hego-ekialdean dago, eta Vistula ibaiaren ia goi-arro guztia hartzen du. Polonia Txikiko hegoaldean mendi altuak daude, Beskides mendiak hain zuzen ere, Karpatoen lerroan, Eslovakiako mugaren inguruan: mendirik altuena Tatra mendia da, 2.499 metrokoa.
Eskualde karpatikoaz landa, Polonia Txikia penelautada da, basoz aberatsa: pagoak, urkiak eta izeiak. Hala ere, baso asko eraitsi dituzte lurrak nekazaritzarako erabiltzeko: zerealak (zekalea, garagarra eta garia) eta patata da gehien ereiten dena.

## Historia

Goi Erdi Aroan gaur egungo Polonia Txikiko lurraldea Kroazia Zuriari zegokion. Baina poloniarrek boterea eskuratzen zuten neurrian, eskualdea Poloniako gune bihurtzen joan zen, Krakovia erresumako hiririk garrantzitsuenetarikoa zenez.
XVIII. mendean Austria, Prusia eta Errusiaren artean Polonia banatu zutenean, Polonia Txikia Austriar Inperioaren esku geratu zen. Gaur egun Polonia Txikikoa den ekialdeko eremua 1920. urtera arte Galitzia eskualdekoa izan zen; eta mendebaldeko eremua zen Krakovia hiriburua zegoen Polonia Txikia.

## Banaketa administratiboa

* Kraków Hiri-Konderria
* Nowy Sącz Hiri-Konderria
* Tarnów Hiri-Konderria
* Bochnia Konderria Bochnia
* Brzesko Konderria, Brzesko
* Chrzanów Konderria , Chrzanów
* Dąbrowa Tarnowska Konderria, Dąbrowa Tarnowska
* Gorlice Konderria, Gorlice
* Kraków Konderria, Kraków
* Limanowa Konderria, Limanowa
* Miechów Konderria, Miechów
* Myślenice Konderria, Myślenice
* Nowy Sącz Konderria, Nowy Sącz
* Nowy Targ Konderria, Nowy Targ
* Olkusz Konderria, Olkusz
* Oświęcim Konderria, Oświęcim
* Proszowice Konderria, Proszowice
* Sucha Konderria, Sucha Beskidzka
* Tarnów Konderria, Tarnów
* Tatra Konderria, Zakopane
* Wadowice Konderria, Wadowice
* Wieliczka Konderria, Wieliczka

## Hiri nagusiak

* Krakovia (745.400 biztanle)
* Tarnów (121.500 biztanle)
* Nowy Sącz (82.100 biztanle)
* Chrzanów (40.200 biztanle)
* Limanowa (14.800 biztanle)
* Dąbrowa Tarnowska (11.435 biztanle)

## Ikus, gainera

* Polonia Txikiko Done Jakue bidea

## Erreferentziak

* ↑ 2010eko biztanleri datuak Stat.gov.pl

## Kanpo estekak

* Datuak: Q54159
* Multimedia: Lesser Poland Voivodeship / Q54159
# Polonia Txikia

    Artikulu hau Poloniako eskualde historikoari buruzkoa da; Poloniako eskualde administratiboa gaitzat duena beste hau da: «Polonia Txikiko voivoderria»
Polonia Txikia (polonieraz: Małopolska; latinez: Polonia Minor) Krakovia hiriburu duen Poloniako eskualde historikoa da. Herrialdearen hego-ekialdeko kantoian dago, eta ez da nahasi behar 1999an eratutako Polonia Txikiko voivoderriarekin. Azken honek eskualde historikoaren zati bat baino ez du hartzen.
Polonia Txikiak Vistularen arroaren goiko aldea eta erdialdearen parte bat hartzen du, Poloniar Karpatoen gehiena, Sandomierz eta Oświęcim arroak eta Małopolska goi ordokia barne. Erdi Aroan eskualde hau poloniar estatuaren erdigune bilakatu zen, eta XI. mendearen erdialdetik 1596 arte erresumaren hiriburua Krakovia izan zen.

## Erreferentziak

* ↑ Europako eskualde historiko-politiko nagusiak Euskaltzaindia.net
* ↑ Lesser Poland Travel.poland.com

## Ikus, gainera

* Polonia Txikiko Donejakue bidea

## Kanpo estekak

* Datuak: Q11390
* Multimedia: Lesser Poland / Q11390
# Polonia Txikiko Donejakue bidea

Polonia Txikiko Donejakue bidea (polonieraz: Małopolska Droga św. Jakuba) Sandomierz eta Krakovia arteko Donejakue bidearen tartea da, Polonia Txikia zeharkatzen duena.

## Ibilbidea

* Sandomierz
* Klimontów
* Kotuszów
* Szczaworyż
* Wiślica
* Probołowice
* Pałecznica
* Niegardów
* Więcławice
* Krakovia

## Kanpo estekak

* malopolskadroga
* Datuak: Q939508
* Multimedia: Lesser Polish Way of Saint James / Q939508
# Poloniako Erresuma

Poloniako Erresuma izan daiteke:
* Poloniako Erresuma (1025-1385)
* Poloniako Erresuma (1385-1569)
* Bi Nazioen Errepublika edo Poloniar-Lituaniar Batasuna (1569-1796)
* Kongresuko Polonia (1815-1918), Errusiar Inperioaren barnean.
* Poloniako Erresuma (1916–1918), Alemaniar Inperioaren barnean.
# Poloniako Bigarren Errepublika

Poloniako Bigarren Errepublikak, Gerrarteko Polonia bezala ezagutua, Poloniari egiten dio erreferentzia Lehen eta Bigarren Mundu Gerra (1918-1939) artean. Ofizialki Poloniako Errepublika izenez ezaguna (polonieraz: Rzeczpospolita Polska). Lehen Mundu Gerra ostean, estatua berrezarri zen 1918an eta 1939an deuseztatu Alemania nazi, Sobietar Batasun eta Eslovakiako Errepublikak inbaditu zutenean, Europan Bigarren Mundu Gerraren antzerkiari hasiera emanez.

## Kanpo estekak

* Datuak: Q207272
* Multimedia: Second Polish Republic / Q207272
# Praephostria

Praephostria Crambidae familiako tximeleta genero bat da. Bere espezie tipoa Praephostria sylleptalis da.

## Espezieak

| Espeziea | Irudia | Egoera |
| Praephostria flavalis | | daturik gabe |
| Praephostria sylleptalis | | daturik gabe |

## Kanpo estekak

* Datuak: Q7237547
# Praeparkinsonia

Praeparkinsonia ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q7237543
# Praestrigites

Praestrigites ongi ezagunak diren ammonite izeneko zefalopodoen artean genero fosil bat da. Jurasikoko Aaleniar estaitik Bajociareraino bizi ziren, hau da, orain dela 174,1 milioi urtetik 168,3 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* Datuak: Q7237556
# Praetollia

Praetollia ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Berriasiarrean, hau da, orain dela 145 milioi urte inguru.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266182
# Pragako Arte Eszenikoen Akademia

Pragako Arte Eszenikoen Akademia (txekieraz: Akademie múzických umění v Praze, AMU ) Pragako (Txekiar Errepublika) erdialdeko unibertsitatea da, musika, dantza, drama, zinema, telebista eta multimedia komunikabideen ikerketan espezializatua. Txekiar Errepublikako arte eskola handiena da, 350 hezitzaile eta ikertzaile baino gehiago eta 1500 ikasle ditu.
Akademiak hiru fakultate ditu: Zinema eta Telebista Eskola (FAMU); Musika eta Dantza Fakultatea (HAMU); eta Antzerki Fakultatea (DAMU). Lizentziatura, Masterra eta Doktoretza mailako ikastaroak eskaintzen ditu, baita ikerketa artistikoa egiten ere, eta zenbait sailetan artearen historia eta teoria ere ikertzen ditu. AMUk irakasleen arteko bi instalazio pedagogiko ditu: Hizkuntza Zentroa eta Kirol, Birgaitze eta Mugimendu Zentroa. Unibertsitateak Pragatik kanpoko bi instalazio ditu hainbat egoitza proiektu sortzaileetarako egokituak.

## Kanpo estekak

* Unibertsitatearen webgunea
* Datuak: Q414221
* Multimedia: Academy of Performing Arts in Prague / Q414221